
Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 4869-17/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. augusztus 8.
Előterjesztést véleményezi: PTÜB
Döntés módja: nyílt szavazás, minősített szótöbbség

Mellékletek: rendelettervezet + törvényességi észrevétel (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. augusztus 18-án tartandó munkaterv szerinti ülésére

15. napirendhez

Tárgy: A települési képviselők és bizottsági tagok tiszteletdíjáról szóló rendelet megalkotása
Tisztelt Képviselő-testület!

A Pest Megyei Kormányhivatal törvényességi észrevételt tett a képviselők és bizottsági tagok tiszteletdíjának – a Képviselő-testület 2010. novemberi ülésén történt – megállapításával kapcsolatosan, miszerint azt nem határozattal, hanem rendeletben kellett volna megtenni. Az előterjesztéshez mellékelt átirat erre vonatkozóan részletes indokolást tartalmaz.
A jogszerű állapot biztosítása érdekében kérem a 173/2010. (XI. 18.) ÖKT határozat visszavonását, és az előterjesztett rendelettervezet elfogadását.
…/2011. (VIII. 18.) ÖKT határozati javaslat

Sülysáp Nagyközség Önkormányzatának Képviselő-testülete – a hivatkozással a helyi önkormányzatokról szóló 1990. évi LXV. törvény 20. § (2) bekezdésére – a 173/2010. (XI. 18.) ÖKT határozatát visszavonja.
Határidő: azonnal

Felelős: polgármester

Sülysáp, 2011. augusztus 10.

Horinka László s.k.

polgármester
Sülysáp Nagyközség Önkormányzata Képviselő-testületének

…/2011. (.….) önkormányzati rendelete 

a települési képviselők és bizottsági tagok tiszteletdíjáról

Sülysáp Nagyközség Önkormányzatának Képviselő-testülete az Alkotmány 44/A. § (2) bekezdése, a helyi önkormányzatokról szóló 1990. évi LXV. törvény 16. § (1) és 20. § (2) bekezdése, valamint a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény 17. § (1) bekezdésében kapott felhatalmazás alapján a következőket rendeli el:
1. § (1) A rendelet hatálya kiterjed Sülysáp Nagyközség Önkormányzata önkormányzati képviselőire, valamint a Képviselő-testület bizottságainak elnökeire és tagjaira (a továbbiakban együtt: jogosult). 

(2) Nem terjed ki a rendelet hatálya a polgármesterre és az alpolgármesterre. 

2. § (1) Az önkormányzati képviselő havi tiszteletdíja (bruttó) 40.000 Ft.

(2) A nem képviselő bizottsági tag havi tiszteletdíja (bruttó) 10.000 Ft.

(3) Az önkormányzati képviselőket a bizottsági elnöki vagy bizottsági tagi tisztségükért – a képviselői tiszteletdíjon túli – tiszteletdíj nem illeti meg.

(4) A polgármestert és az alpolgármestert önkormányzati képviselői tiszteletdíj nem illeti meg.
(5) A tiszteletdíjat havonta, a tárgyhónap 15. napjáig kell kifizetni a jogosult részére, átutalással vagy a Polgármesteri Hivatal házipénztárából a jogosult nyilatkozata szerint. 
3. §  (1) A jogosult tiszteletdíjáról lemondhat.

(2) A jogosult lemondott tiszteletdíjának szuperbruttóra emelt összegével közcélra rendelkezhet, azt önkormányzati intézmények, civil szervezetek, önszerveződő közösségek működésének támogatására felajánlhatja. A felajánlás célba juttatásáról – a felajánló írásbeli nyilatkozata alapján – a Polgármesteri Hivatal gondoskodik.
4. §  (1)
E rendelet a kihirdetése napján lép hatályba, azonban rendelkezéseit – a (2) bekezdésben foglalt kivétellel – 2010. október 3. napjától kell alkalmazni. 
(2) A 2. § (2) bekezdésben foglaltakat 2010. október 14. napjától kell alkalmazni.
Sülysáp, 2011. augusztus 18.

Horinka László
Tóth Krisztina 



polgármester
jegyző
ZÁRADÉK

E rendelet a mai napon kihirdetésre került.

Sülysáp, 2011. augusztus 



Tóth Krisztina 




jegyző

